b'\n_START_ARTICLE_\nVadim Belobrovtsev\n_START_PARAGRAPH_\nVadim Belobrovtsev (s\xc3\xbcndinud 11. mail 1978) on Eesti poliitik ja endine ajakirjanik (kirjutas vene keeles). Alates 9. novembrist 2017 on ta Tallinna abilinnapea._NEWLINE_Aastal 2000 l\xc3\xb5petas ta Concordia Rahvusvahelise \xc3\x9clikooli Eestis._NEWLINE_Ta kuulus Sotsiaaldemokraatliku Erakonna juhatusse ja erakonna Tallinna piirkonna juhatusse. Ta on t\xc3\xb6\xc3\xb6tanud Riigikogus Sotsiaaldemokraatliku Erakonna fraktsiooni n\xc3\xb5unikuna._NEWLINE_Alates 19. novembrist 31. detsembrini 2010 oli ta Tallinna abilinnapea. Hiljem on ta olnud Tallinna linnavolikogu liige._NEWLINE_6. mail 2015 teatas ta kavatsusest liituda Eesti Keskerakonnaga._NEWLINE_28. maist 2015 kuni 9. novembrini 2017 oli ta Kristiine linnaosa vanem. Alates 9. novembrist 2017 on ta Tallinna abilinnapea ning ta vastutab haridus-, kultuuri- ja spordivaldkonna eest.'